मां के छुए पैर, वीडियो देख फैंस ने की तारीफ
बीती रात मुंबई में फैशन डिजाइनर मनीष मल्होत्रा ​​ने एक इवेंट रखा, जिसमें दीपिका पादुकोण, जान्हवी कपूर, काजोल और करण जौहर समेत कई बड़े सितारे शामिल हुईं। इवेंट में रणवीर सिंह और आलिया भट्ट ने रैंप वॉक किया। इस दौरान एक्टर ने अपने स्वीट जेस्चरMother's feet touched, fans praised after watching the video
बीती रात मुंबई में फैशन डिजाइनर मनीष मल्होत्रा ​​ने एक इवेंट रखा। 'द ब्राइडल कॉउचर' शो में रणवीर सिंह और आलिया भट्ट शोस्टॉपर बने। रणवीर की पत्नी और एक्ट्रेस दीपिका पादुकोण भी रणवीर की मां अंजू भावनानी के साथ शो में शामिल हुईं।
इस दौरान एक्टर ने रैंप वॉक के बीच रुक कर अपनी वाइफ दीपिका को किस किया और मां के पैर छुए। इवेंट में दीपिका, जान्हवी कपूर, खुशी कपूर​​​​​, काजोल और करण जौहर समेत कई बड़े सितारे शामिल हुए।
रणवीर सिंह ने दीपिका को किया किस 
वीडियो में रणवीर सिंह शेरवानी और चमचमाती जैकेट में रैंप पर वॉक कर रहे थे। इसी बीच वह अचानक रुके और दीपिका के पास जाकर उनके गाल पर किस किया। इसके बाद रणवीर को अपनी मां के पैर छूते और उनका आशीर्वाद लेते भी देखा गया। फिर उन्होंने दोबारा रैंप वॉक शुरू की। ये वीडियो सोशल मीडिया पर खूब पसंद किया जा रहा है।
फैंस ने की तारीफ 
वीडियो पर फैंस ने कमेंट करते हुए रणवीर के इस जेस्चर की प्रशंसा की है। वीडियो पर एक यूजर ने कमेंट करते हुए लिखा, 'जिस तरह से वह हमेशा अपनी वाइफ से प्यार करते हैं वह मुझे पसंद हैं। वह हमेशा उन्हें देख कर रुक जाते हैं'। दूसरे ने लिखा, 'हर लड़की रणवीर जैसा पति डिजर्व करती हैं'। तो वहीं तीसरे ने लिखा, 'यह आदमी! अपनी पत्नी को स्पेशल महसूस कराने में कभी असफल नहीं होता'।
